Diari Oficial de la Generalitat Valenciana


Sumari del DOGV 5347, del 15-09-2006 (2006/10803)

Bases per a la provisió en propietat d'una plaça de tècnic de gestió, escala d'administració general, subescala de gestió, vacant en la plantilla de funcionaris.
-----------------------------------------------------------------------------------------------------------------------------------------------------------------

### Dades del document

Número de DOGV
:   5347

Data del DOGV
:   15-09-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/10756


Data del document
:   06-09-2006

Organisme emissor
:   Ajuntament de Xeraco

Tipus de document
:   Convocatòria

Descriptors 

:   * Xeraco
    * concurs administratiu
    * administració local
    * professió administrativa

Bases per a la provisió en propietat d'una plaça de tècnic de gestió, escala d'administració general, subescala de gestió, vacant en la plantilla de funcionaris. [2006/M10472]  
Per Resolució d'Alcaldia número 620/2006, de 8 d'agost, s'ha aprovat la convocatòria i bases per a la provisió en propietat d'una plaça de tècnic de gestió, escala d'administració general, subescala de gestió, vacant en la plantilla de funcionaris. Estes bases s'han corregit per Resolució d'Alcaldia número 668/2006, de 6 de setembre. El text íntegre de les bases després de la correcció és el següent:  
Bases per a la provisió en propietat d'una plaça de tècnic de gestió, escala d'administració general, subescala de gestió, vacant en la plantilla de funcionaris.  
1. Objecte i sistema de selecció.  
L'objecte de la present convocatòria és la regulació del procediment selectiu per a la provisió en propietat d'una plaça de l'escala d'administració general, subescala de gestió, tècnic de gestió, vacant en la plantilla de funcionaris d'este Ajuntament i inclosa en l'oferta d'ocupació pública municipal de 2004, dotada amb les retribucions corresponents al grup B, pagues extraordinàries, triennis i la resta de retribucions complementàries legalment establides.  
El sistema de selecció serà el d'oposició, per torn lliure.  
2. Condicions dels aspirants.  
Per a ser admesos a la realització de les proves selectives, els aspirants, hauran de reunir els següents requisits en la data en què acabe el termini de presentació d'instàncies:   
- Tindre la nacionalitat espanyola o la d'algun dels restants estats membres de la Unió Europea o d'aquells estats a què en virtut de tractats internacionals celebrats per la Comunitat Europea i ratificats per Espanya, s'aplique la lliure circulació de treballadors en els termes en què esta es troba definida en el Tractat Constitutiu de la Comunitat Europea d'acord amb el que establix la llei que regula esta matèria, Llei 17/1993, de 23 de desembre.  
- Estar en possessió o en condicions d'obtindre-la en la data en què acabe el termini de presentació d'instàncies, de qualsevol de les titulacions següents, enginyer tècnic, diplomat universitari, arquitecte tècnic, formació professional de tercer grau o equivalent o tindre aprovats tres cursos complets de llicenciatura. En tot cas l'equivalència haurà de ser aportada per l'aspirant per mitjà de certificat expedit per l'administració competent.  
- No patir cap malaltia ni defecte físic que impedisca l'exercici de les funcions corresponents.   
- Tindre complits 18 anys.  
- No haver sigut separat per mitjà d'expedient disciplinari del servici de l'estat, de les comunitats autònomes o de les entitats locals, ni trobar-se inhabilitat per a l'exercici de funcions públiques.  
3. Presentació d'instàncies i drets d'examen.  
Les instàncies per a prendre part en la present convocatòria es dirigiran a l'alcalde president d'este Ajuntament, podent utilitzar-se la instància model que facilitarà l'oficina d'informació municipal. Les instàncies es presentaran en el Registre General o en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú, durant el termini de 20 dies naturals, a partir del següent al de la publicació de l'extracte d'esta convocatòria en el Boletín Oficial del Estado.   
Junt amb la instància haurà de presentar-se el resguard de l'ingrés dels drets per concurrència a proves selectives, per un import de cinquanta euros (50,00 €), que hauran de fer-se efectius per mitjà d'ingrés o transferència bancària al compte que esta corporació té oberta en Banesto 7761-8803-74-3128792401. En l'ingrés es farà constar clarament la plaça a què s'opta, així com el nom de l'aspirant. En cap cas la presentació i pagament dels drets d'examen suposarà la substitució en temps i forma de la sol·licitud.  
Per a obtindre dret a exempció en el pagament dels drets per concurrència a les proves selectives, caldrà aportar, junt amb la instància, certificació expedida per l'organisme competent en la matèria (actualment el Servici Valencià d'Ocupació i Formació), expressiva que l'interessat es troba en situació de desocupació, com a mínim, durant un termini continuat de temps superior a un any i que no percep ni subsidi ni prestació per desocupació. La no presentació de l'esmentada certificació, no havent ingressat la taxa, implicarà la denegació de l'exempció a través de l'exclusió de l'interessat en la relació d'aspirants a què es referix la base quarta.  
En les instàncies per a prendre part en esta convocatòria, els aspirants hauran de manifestar que reunixen tots i cada un dels requisits exigits en estes bases i que es comprometen a prestar el preceptiu jurament o promesa establit en el Reial Decret 707/1970, de 5 d'abril.   
Els aspirants amb minusvalideses hauran de fer constar tal circumstància en la seua sol·licitud, amb expressió de quina classe de discapacitat els afecta, havent d'acreditar-la posteriorment, així com si necessiten d'alguna adaptació per a realitzar les proves.  
A les instàncies s'acompanyarà:  
a) Fotocòpia compulsada del DNI o passaport.  
b) Fotocòpia compulsada del títol exigit.  
c) Justificant d'ingrés dels drets d'examen.  
4. Admissió d'aspirants.  
Acabat el termini de presentació d'instàncies, l'Alcaldia dictarà una resolució, en el termini màxim d'un mes, declarant aprovada la llista provisional d'aspirants admesos i exclosos, que es publicarà en el Butlletí Oficial de la Província de València i en el tauler d'edictes de l'Ajuntament, amb indicació de les causes d'exclusió, i en el termini de 10 dies podran esmenar-se els defectes en els termes de l'article 71 de la Llei de Règim Jurídic de les Administracions Públiques i del Procediment Administratiu Comú.  
Transcorregut el terme d'esmena serà aprovada la llista definitiva que serà publicada en la mateixa forma, junt amb la data i hora del primer exercici i la composició nominal del tribunal qualificador.  
5. Tribunal qualificador.  
El tribunal qualificador estarà compost pels membres següents:  
President: l'alcalde president de l'Ajuntament o regidor en qui delegue.  
Secretària: la de la corporació, que actuarà amb veu i vot.  
Vocals:  
- Un representant de l'administració del Consell de la Generalitat Valenciana, designat per la Direcció General de l'Administració Local.  
- Un funcionari de carrera designat per l'Alcaldia que posseïsca una titulació igual o superior a la requerida per als llocs de treball a proveir i que pertanga a un grup igual o superior al de la plaça convocada.  
- Un funcionari designat per l'alcalde a proposta del delegat del personal funcionari.  
La designació dels membres del tribunal inclourà la dels respectius suplents, i tal com s'ha determinat en la base anterior, es farà pública en el BOP i tauler d'edictes de l'Ajuntament junt amb la llista definitiva d'admesos i exclosos. Tots els vocals del tribunal hauran de ser funcionaris que posseïsquen una titulació igual o superior a l'exigit per a l'accés a la plaça convocada.  
El tribunal podrà disposar la incorporació als seus treballs d'assessors especialistes quan les característiques o la dificultat de la prova així ho requerisquen, que col·laboraran amb el tribunal i tindran veu però no vot.  
El tribunal no podrà constituir-se ni actuar sense l'assistència, com a mínim, de la mitat més un dels seus membres, titulars o suplents.  
Els membres del tribunal podran ser recusats pels aspirants de conformitat amb el que preveu l'article 28 i 29 de la vigent llei de procediment administratiu comú.  
Als efectes del que disposa l'article 30 del Reial Decret 462/2002, de 24 de maig, el tribunal que actua en esta prova selectiva tindrà la categoria segona de les arreplegades en aquell, tant respecte de les assistències dels membres del tribunal com dels seus assessors i col·laboradors.  
6. Desenvolupament de les proves selectives.  
El primer exercici començarà en la data que s'anunciarà en la resolució per mitjà de la qual s'aprove la llista d'aspirants. La resta d'exercicis, en la data i lloc que s'anunciarà en el tauler d'edictes de l'Ajuntament.   
Els aspirants seran convocats en crida única, excepte casos de força major degudament justificats i apreciats lliurement pel tribunal. La falta de presentació d'un aspirant, en el moment de ser cridat a qualsevol dels exercicis obligatoris, determinarà automàticament el decaïment del seu dret a participar en el mateix exercici i en els successius, per la qual cosa quedarà exclòs del procediment selectiu.  
L'orde d'actuació dels aspirants en aquells exercicis que no puguen realitzar-se conjuntament, es determinarà per mitjà de sorteig previ.   
El tribunal podrà requerir en qualsevol moment als aspirants que acrediten la seua identitat, i amb tal fi hauran d'anar proveïts del document nacional d'identitat.  
7. Proves selectives i valoració.  
Primer exercici. (Obligatori i eliminatori). Escrit i teòric.  
Un test de 50 preguntes relacionades amb les matèries del temari que consta en l'annex I, (blocs A, B i C), amb quatre respostes alternatives de les quals només una serà la correcta, a desenvolupar en un temps màxim de 60 minuts.   
Les respostes errònies es valoraran negativament amb una penalització equivalent a un mig del valor de cada contestació correcta, per tant, cada dos respostes errònies es descomptarà una correcta.  
L'exercici es qualificarà de 0 a 10 punts i serà necessari aconseguir un mínim de 5 punts per a superar-lo.  
Segon exercici . (Obligatori i eliminatori). Escrit i teòric.  
Consistirà a desenvolupar per escrit, durant el temps màxim de tres hores, dos temes a triar d'entre tres proposats pel tribunal extrets per sorteig d'entre tots els que componen el temari que consta en l'annex I, (blocs A, B i C).  
Es valoraran els coneixements dels temes exposats, la seua composició gramatical, claredat en l'exposició, capacitat de síntesi i aportacions personals de l'aspirant.  
L'exercici serà llegit per cada opositor davant del tribunal qualificador, que podrà formular els aclariments i preguntes que en relació amb este jutge oportunes.  
L'exercici es qualificarà de 0 a 10 punts i serà necessari aconseguir un mínim de 5 punts per a superar-lo.  
Tercer exercici. (Obligatori i eliminatori). Pràctic amb utilització de mitjans informàtics.  
Consistirà a desenvolupar un o diversos supòsits pràctics que el tribunal determine, relacionats amb les matèries del temari que consta en l'annex I, (tots els blocs), durant un temps màxim de dos hores, utilitzant els programes Word, Excel i Access de Microsoft, així com podent utilitzar-se l'aplicació informàtica Gialix (Gialwin) d'IVAL per al càlcul de la nòmina i pàgines web oficials de l'Inem, Seguretat Social i Agència Tributària.  
L'opositor podrà consultar textos legals (en cap cas llibres de text, textos legals comentats, col·leccions de jurisprudència o consultes oficials), així com utilitzar màquines de calcular no programables, ni financeres, de les quals en ambdós casos haurà d'anar proveït. El material utilitzat podrà ser revisat pel tribunal i retirat si no es considera adequat. La utilització de material inadequat, a consideració del tribunal, serà causa d'expulsió del procediment selectiu.  
En este exercici, que serà directament corregit pel tribunal, es valorarà la capacitat d'anàlisi i l'aplicació raonada dels coneixements teòrics a la resolució dels problemes pràctics plantejats.  
L'exercici es qualificarà de 0 a 10 punts i serà necessari aconseguir un mínim de 5 punts per a superar-lo.  
Quart exercici. (Obligatori i no eliminatori). Prova de valencià.  
Consistirà en la redacció d'un text, amb un mínim de 200 paraules de caràcter formal i temàtica especialitzada que proposarà el tribunal. Per a la puntuació es valorarà l'adequació, coherència i correcció gramatical i ortogràfica. La duració de la prova es determinarà pel tribunal.  
L'exercici es qualificarà de 0 a 3 punts.  
8. Qualificació, relació d'aprovats i presentació de documentació.  
La qualificació final vindrà determinada per la suma de les puntuacions obtingudes en tots els exercicis, establint-se així l'orde de puntuació.   
Acabada la qualificació dels aspirants, el tribunal farà pública la relació d'aprovats en el tauler d'anuncis de l'Ajuntament, per orde de puntuació, i elevarà a l'òrgan competent proposta de nomenament com a funcionari de carrera a favor de l'aspirant que major puntuació haja obtingut en el procés selectiu, sense que en cap cas puga incloure la proposta un nombre d'aspirants superior al de les places convocades.  
A partir de la dita publicació, i durant un termini de 10 dies naturals, l'aspirant proposat haurà de presentar davant de l'Ajuntament tots i cada un dels documents acreditatius de complir els requisits exigits en la base segona.  
9. Nomenament i presa de possessió.  
Presentada la documentació exigida i efectuat el nomenament per l'òrgan competent, l'opositor nomenat haurà de prendre possessió de la plaça en el termini d'un mes a partir del dia següent al del nomenament. Aquells que no prenguen possessió dins del termini assenyalat, sense causa justificada, quedaran decaiguts en el seu dret.  
10. Incidències.  
El tribunal queda autoritzat per a resoldre els dubtes que es presenten, interpretar les bases d'esta convocatòria i prendre els acords necessaris per al bon orde del procés selectiu.  
11. Legislació aplicable.  
En el no previst en les presents bases, caldrà ajustar-se al que establixen les disposicions següents: Llei 7/1985 de 2 d'abril, Reguladora de les Bases de Règim Local, Reial Decret Legislatiu 781/86, de 18 d'abril, pel qual s'aprova el text refós de les disposicions legals vigents en matèria de règim local, Llei 30/1984. de 2 d'agost, de Mesures per a la Reforma de la Funció Pública. Reial Decret 896/91, de 7 de juny, pel qual s'establixen les regles bàsiques i programes mínims a què ha d'ajustar-se el procediment de selecció de funcionaris d'administració local, Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana. Reial Decret 364/1995, de 10 de març, pel qual s'aprova el Reglament General d'Ingrés del Personal al Servici de l'Administració General de l'Estat i de Provisió de Llocs de Treball i Promoció Professional dels Funcionaris Civils de l'Administració General de l'Estat. A més de les restants disposicions legals i reglamentàries sobre la matèria.  
12. Recursos.  
Contra les presents bases i quants actes administratius definitius es deriven de les mateixes podran els interessats interposar els oportuns recursos en els casos i en la forma establits en la Llei 30/1992, de Règim Jurídic de les Administracions Públiques i del Procediment Administratiu Comú.  
13. Publicitat.  
La publicitat dels distints actes derivats d'este procés selectiu, així com les comunicacions a què donara lloc, es realitzarà per mitjà d'exposició en el tauler d'anuncis de l'Ajuntament, sense perjuí de qualsevol altre mitjà de difusió que es considere oportú.  
ANNEX I  
Bloc A: temari general  
1) La Constitució Espanyola de 1978. Estructura i principis generals. Drets i deures fonamentals dels espanyols. Reforma de la Constitució. El Tribunal Constitucional.   
2) La Corona. Les Corts Generals: composició, atribucions i funcionament.  
3) El govern i l'administració. Relacions entre el govern i les Corts Generals. Organització territorial de l'estat en la Constitució.  
4) El poder judicial. El Consell General del Poder Judicial. El Tribunal Suprem. El Ministeri Fiscal. Organització judicial espanyola.  
5) Estatut d'Autonomia de la Comunitat Valenciana. Estructura. La Comunitat Valenciana. Dels drets dels valencians i valencianes. La Generalitat i les seues institucions.  
6) Estatut d'Autonomia de la Comunitat Valenciana. Competències. Relacions amb l'estat i altres comunitats autònomes i amb la Unió Europea. Acció exterior. Administració local. Economia i hisenda. Reforma de l'Estatut.  
7) La Unió Europea: origen i evolució. Institucions comunitàries, organització i competències. Efectes de la integració europea sobre l'ordenament jurídic espanyol. La Carta Europea de l'Autonomia Local.  
8) L'administració pública en la Constitució. La regulació de l'administració en la Llei de Règim Jurídic de les Administracions Públiques i del Procediment Administratiu Comú.  
9) Pluralitat d'administracions públiques. Administració general de l'estat. Administració autonòmica. Administració local. Administració institucional i corporativa.  
10) L'ordenament juridicoadministratiu: la Constitució. La llei i les seues classes. Els tractats internacionals. El dret comunitari. El reglament: concepte, classes i límits. La potestat reglamentària i el seu control.  
11) Evolució històrica de l'administració local a Espanya. Legislació sobre règim local. Relacions de les entitats locals amb les restants administracions territorials.  
12) Les hisendes locals a Espanya: principis constitucionals. El règim jurídic de les hisendes locals. Incidència estatal i autonòmica en l'autonomia financera local. La coordinació de les hisendes estatal, autonòmica i local.  
Bloc B: temes de desenvolupament del temari general.  
13) La Llei 30/1992, de 26 de novembre. Àmbit d'aplicació, estructura i contingut. De les administracions públiques i les seues relacions. Dels òrgans de les administracions públiques.  
14) Dels interessats: capacitat d'obrar i representació. Drets dels ciutadans en les seues relacions amb les administracions públiques. L'administrat: concepte i classes.  
15) L'acte administratiu. Concepte, elements i classes. Requisits: la motivació i la forma.  
16) L'eficàcia dels actes administratius: el principi d'autotutela declarativa. La demora i la retroactivitat de l'eficàcia. La notificació i la publicació.  
17) La invalidesa de l'acte administratiu. Supòsits de nul·litat de ple dret i anul·labilitat. El principi de conservació de l'acte administratiu. La revisió d'actes i disposicions per la pròpia administració. La revocació d'actes. La rectificació d'errors materials o de fet.  
18) Disposicions generals sobre els procediments administratius. Iniciació. Ordenació. Instrucció.  
19) Terminació del procediment. L'obligació de resoldre. Contingut de la resolució expressa. La terminació convencional. La falta de resolució expressa: el règim del silenci administratiu. El desistiment i la renúncia. La caducitat.  
20) La coacció administrativa: el principi d'autotutela executiva. L'execució forçosa dels actes administratius: els seus mitjans i principis d'utilització. La coacció administrativa directa. La via de fet.  
21) Recursos administratius: principis generals. Actes susceptibles de recurs administratiu. Regles generals de tramitació dels recursos administratius. Classes de recursos. Les reclamacions prèvies a l'exercici de les accions civils i laborals.  
22) La jurisdicció contenciosa administrativa. Naturalesa, extensió i límits. Òrgans de la jurisdicció i les seues competències. Les parts: legitimació. L'objecte del recurs contenciós administratiu.  
23) Règim jurídic dels contractes de les administracions públiques. Classes i requisits dels contractes. Selecció del contractista. Garanties. Perfeccionament i formalització del contracte.  
24) La responsabilitat de l'administració pública. Els pressupostos de la responsabilitat. Danys indemnitzables. L'acció i el procediment administratiu en matèria de responsabilitat. La responsabilitat patrimonial de les autoritats i personal al servici de les administracions públiques.  
25) Règim urbanístic del sòl. Normativa estatal i autonòmica. Planejament territorial i urbanístic.   
26) Les fonts del dret local. Regulació bàsica de l'estat i normativa de la Comunitat Autònoma Valenciana en matèria de règim local. La incidència de la legislació sectorial sobre el règim local. La potestat reglamentària de les entitats locals: Reglaments i ordenances. Procediment d'elaboració. El reglament orgànic. Els bans.  
27) El municipi. El terme municipal. La població i l'empadronament. Les competències municipals.  
28) La província: organització i competències. Altres entitats locals: entitats d'àmbit inferior al municipi, les comarques, les mancomunitats de municipis i les àrees metropolitanes.  
29) Organització municipal. Òrgans necessaris i òrgans complementaris. La participació veïnal en la gestió municipal.  
30) Règim de sessions i acords dels òrgans de govern local. Actes, certificacions, comunicacions, notificacions i publicació dels acords. El registre de documents.  
31) Les formes d'activitat de les entitats locals. La intervenció administrativa local en l'activitat privada. Les llicències i autoritzacions administratives: les seues classes. L'activitat de foment en l'esfera local.  
32) La iniciativa pública econòmica de les entitats locals i la reserva de servicis. El servici públic en les entitats locals i els modes de gestió. Especial referència a la concessió de servicis i a l'empresa pública local. El consorci.  
33) Els béns de les entitats locals. Classes. Béns de domini públic. Béns patrimonials. Prerrogatives i potestats de les entitats locals en relació amb els seus béns. Els béns comunals. L'inventari.  
34) Marc jurídic de la funció pública local. Principis constitucionals. Distribució de competències en matèria de funció pública. Normativa de la Comunitat Autònoma Valenciana aplicable a l'administració local en matèria de funció pública.  
35) Organització de la funció pública local. Funcionaris públics, concepte. La reserva de les funcions públiques. Funcionaris d'administració local amb habilitació de caràcter nacional. Funcionaris i personal propi de les Corporacions locals.  
36) Els processos de modernització de les administracions públiques. Les noves orientacions de la gestió pública: l'administració al servici del ciutadà. El model EFQM.  
Bloc C: temari específic   
37) El pressupost general de les entitats locals: concepte i contingut. Especial referència a les bases d'execució del pressupost. L'elaboració i aprovació del pressupost general. La pròrroga pressupostària.  
38) L'estructura pressupostària. Els crèdits del pressupost de gastos: delimitació, situació i nivells de vinculació jurídica. Les modificacions de crèdit: classes, concepte, finançament i tramitació.  
39) L'execució del pressupost de gastos i d'ingressos: les seues fases. Els pagaments a justificar. Les bestretes de caixa fixa. Els gastos de caràcter plurianual. La tramitació anticipada de gastos.  
40) El compte general de les entitats locals. Els estats i comptes anuals i annexos de l'entitat local i els seus organismes autònoms: contingut i justificació. Els comptes de les societats mercantils. Tramitació del compte general.   
41) El control intern de l'activitat economicofinancera de les entitats locals i els seus ens dependents. La funció interventora: àmbit subjectiu, objectiu i modalitats. Especial referència a les objeccions.  
42) Els tributs locals: principis. La potestat reglamentària de les entitats locals en matèria tributària: contingut de les ordenances fiscals, tramitació i règim d'impugnació dels actes d'imposició i ordenació de tributs. L'establiment de recursos no tributaris.  
43) La gestió, inspecció i recaptació dels recursos locals. La revisió en via administrativa dels actes de gestió tributària dictats per les entitats locals. La gestió i recaptació de recursos per compte d'altres ens públics.  
44) L'impost sobre béns immobles. Naturalesa. Fet imposable. Subjecte passiu. Exempcions i bonificacions. Base imposable. Base liquidable. Quota, meritació i període impositiu. Gestió cadastral i gestió tributària.  
45) L'impost sobre activitats econòmiques. L'impost sobre construccions, instal·lacions i obres.  
46) L'impost sobre vehicles de tracció mecànica. L'impost sobre l'increment del valor dels terrenys de naturalesa urbana.  
47) Taxes i preus públics. Les contribucions especials.  
48) La comptabilitat pública local. Els principis comptables públics. Fins de la comptabilitat pública local. Documents i llibres comptables. La instrucció de comptabilitat.  
49) Funcionaris d'administració local amb habilitació de caràcter nacional. Funcions. Selecció, nomenament i presa de possessió. Llocs de treball reservats. Classificació de llocs. Llocs de col·laboració. Excepcions en el lloc de tresoreria. Formes de provisió definitives i temporals. Nomenaments temporals a funcionaris sense habilitació de caràcter nacional.   
50) Instruments d'ordenació de la gestió de recursos humans. Plantilla de personal. Relacions de llocs de treball i catàlegs de llocs de treball. Oferta d'ocupació pública. Els plans d'ocupació. El registre de personal. Negociació col·lectiva en l'àmbit de l'administració local.  
51) Accés a la funció pública. Principis generals. Requisits. Llengües cooficials. Sistemes de selecció. Òrgans de selecció. Bases i convocatòria. Procediment selectiu. Pèrdua de la condició de funcionari públic.  
52) Els drets i deures dels funcionaris de l'administració local. Les retribucions dels funcionaris de l'administració local. Permisos, llicències i vacacions. Jornada laboral. Drets col·lectius. Deures.   
53) Situacions administratives dels funcionaris de l'administració local. Peculiaritats en relació als funcionaris amb habilitació de caràcter nacional. Incompatibilitats.  
54) Règim disciplinari. Principis reguladors. La qualificació de les faltes. Les sancions. Persones responsables. Extinció de la responsabilitat disciplinària. Procediment disciplinari. Rehabilitació.  
55) El personal laboral, règim jurídic. Conveni col·lectiu de treball subscrit entre l'Ajuntament de Xeraco i el seu personal laboral.   
56) La Policia Local. Normativa aplicable.  
57) Contracte de treball. Tipus i classes. Alteració del contracte. Extinció del contracte. L'aplicació Contrata de l'Inem.  
58) Seguretat social del personal al servici de l'administració local. El règim general. Gestió i col·laboració. Actes d'enquadrament. Cotització i recaptació. Acció protectora. Les prestacions.  
59) Gestió de nòmines. Conceptes que integren una nòmina. Retencions del IRPF. Comptabilització de la nòmina. El sistema RED.  
60) Prevenció de riscos laborals. Contingut de les obligacions empresarials de prevenció. Els servicis de prevenció. Les responsabilitats de la corporació local. Obligacions dels treballadors. Actuació de la inspecció de treball i Seguretat Social.  
Bloc D: comptabilitat privada i pública i matemàtiques financeres.  
61) Comptabilitat privada financera i de societats.  
62) Comptabilitat pública local. Comptabilitat d'execució del pressupost de gastos. Obertura de la comptabilitat i del pressupost, modificacions de crèdit, canvis de situació dels crèdits, comptabilitat de les fases del gasto, tancament del pressupost de gastos. Gastos de pressupostos tancats.  
63) Comptabilitat pública local. Comptabilitat del pressupost d'ingressos. Operacions de pressupost corrent i de pressupostos tancats. Tancament del pressupost d'ingressos.  
64) Comptabilitat pública local. Operacions no pressupostàries. Creditors i deutors no pressupostaris. Pagaments i ingressos pendents d'aplicació.   
65) Capitalització i descompte simple i compost. Rendes i préstecs.  
Xeraco, 6 de setembre de 2006.. L'alcalde president: Ferran Bofi Pardo.